Formålet med vernet er å bevare et variert område med gammel og lite påvirket skog. Med sin variasjon i form av naturtyper, økosystemer, arter og naturlige økologiske prosesser har området særlig betydning for biologisk mangfold, særlig knyttet til bekkekløfter, rike skogtyper og sårbare og sjeldne arter knyttet til disse skogtypene. Formålet omfatter også bevaring av det samiske naturgrunnlaget.